**ג'ון וארלי** (באנגלית: **John Varley**‏; 17 באוגוסט 1778 – 17 בנובמבר 1842) היה צייר אנגלי בצבעי מים, וחבר קרוב של ויליאם בלייק. הם שיתפו פעולה בשנים 1819–1820, בספר Visionary Heads, שנכתב על ידי וארלי ואוייר על ידי בלייק. הוא היה האח הבכור במשפחת אמנים: קורנליוס וארלי, ויליאם פליטווד וארלי ואליזבת, שהתחתנה עם הצייר ויליאם מולרידי.

ביוגרפיה
--------

ג'ון וארלי נולד בהאקני, ב־17 באוגוסט 1778. אביו, ריצ'רד וארלי, יליד לינקולנשייר, התיישב בלונדון לאחר מות אשתו הראשונה ביורקשייר. הוריו התייאשו מנטייתו לאמנות והפנו אותו להכשרה אצל צורף. אך עם מותם הוא הועסק תקופה קצרה אצל צייר פורטרטים בהולבורן, ואז, בגיל 15 או 16, הפך לתלמידו של ג'וזף צ'ארלס בארו שהיה לו בית ספר לציור בערב, פעמיים בשבוע בהולבורן. בארו היה זה שלקח את וארלי לסיור רישומים לפיטרבורו שממנו חזר כצייר מקצועי.

בשנת 1798 ואלרי הציג סקיצה יפה של קתדרלת פיטרבורו באקדמיה המלכותית לאמנויות והפך למציג קבוע באקדמיה המלכותית עד להקמת האגודה הוותיקה לצבעי מים בשנת 1805.

בשנת 1799 ביקר בצפון ויילס, ובנוף ההררי הפראי שלה מצא שאלה נושאים מתאימים ביותר עבורו. הוא חזר לאותו מחוז בשנת 1800, ושוב בשנת 1802, והציורים שייצר שם השפיעו בעוצמה על כל מהלך אומנותו.

כאחד ממייסדי האגודה הוותיקה לצבעי מים, וארלי הציג שם בעיקר מעל 700 ציורים. הוא גם הפך למאסטר מצליח להוראת רישום לתלמידים רבים ביניהם היו קופלי פילדינג, דייוויד קוקס, ג'ון לינל וויליאם טרנר, (אמן) מאוקספורד.

למרות הצלחתו, משפחתו הגדלה התלוננה שהוא היה כל הזמן בקשיים כלכליים, "מכיוון שהיה איש עסקים גרוע וחסר תקווה ופסימיסט באופיו". וארלי היה מיומן במיוחד ביצירת תערובת של צבעי מים שהתאימו למצב הרוח של שלווה והרהורים שלעיתים קרובות ביקש לעורר ביצירותיו.

על פי המהדורה האחת-עשרה של אנציקלופדיה בריטניקה, "הנופים של וארלי הם חינניים וחגיגיים. הם פשוטים אך מטופלים בהרחבה, בעבודה עם מכחול מלא וגוונים שקופים ורעננים...אף שעבודותיו הן מדויקים וקונבנציונליים למדי, הם נחשבות כטובות ומצוינות בקומפוזיציה".

חלק מציורי צבעי המים הקודמים שלו, כולל "נופי התמזה", צוירו במקום והם בעלי ייחודיות גדולה יותר מציורי המאוחרים יותר, שהם בעיקר קומפוזיציות של נוף הררי ואגם, שהופקו ללא התייחסות ישירה לטבע."

וארלי פרסם חוברת על עקרונות רישום הנוף, 1816–1821 וחוברת על אמנות הרישום בפרספקטיבה. הוא כתב טקסט אסטרולוגי (עם איורים) שכותרתו "על פיזיוגנומיה של גלגל המזלות" בשנת 1828.

הוא נקבר בבית העלמין של קנסל גרין.

גלריה
-----

* מיצר גילברלטר מיצר גילברלטר
* התמזה בהמרסמית' התמזה בהמרסמית'
* בית העירייה בית העירייה
* לאור הירח לאור הירח
* נוף הולנדי נוף הולנדי
* עיר ליד נהר עיר ליד נהר
* הרים בצפון ויילס הרים בצפון ויילס
* צ'סטר צ'סטר
* הכנסייה בהאקני הכנסייה בהאקני

קישורים חיצוניים
----------------

ויקישיתוף מדיה וקבצים בנושא **ג'ון וארלי** בוויקישיתוף

הערות שוליים
------------

1. ↑  William Cosmo Monkhouse, Varley John, **Dictionary of National Biography, 1885-1900** Volume 58
2. 1 2  Chisholm, Hugh, ed, Varley, John, **1911 Encyclopædia Britannica** Volume 27
3. ↑  Alfred Thomas Story, **James Holmes and John Varley**, London, R. Bentley, 1894
4. ↑  When and why did Uranus become associated with Aquarius?, skyscript.co.uk

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007392062405171
* AAG: 907
* GND: 174283385
* ISNI: 0000 0000 6704 2150
* LCCN: n85318633
* MusicBrainz: 87927760-e0e1-48b0-ad67-e4fc8663f9bb
* NTA: 07073870X
* RKD: 79465
* SNAC: w6tb1jrk
* SUDOC: 114428247
* TePapa: 2326
* ULAN: 500027407
* VIAF: 16224485
* WorldCat: lccn-n85318633

 |